CELEX: 22022D1055
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 7/2022 tal-4 ta’ Frar 2022 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1055]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/15
               
            
         DEĊIŻJONI TAL-KUMITAT KONĠUNT TAŻ-ŻEE Nru 7/2022
         tal-4 ta’ Frar 2022
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1055]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni ta' Implimentazzjoni tal-Kummissjoni (UE) 2015/2183 tal-24 ta' Novembru 2015 li tistabbilixxi format komuni għan-notifikazzjoni tas-sigaretti elettroniċi u tal-kontenituri ta' rikarika (1) għandha tiġi inkorporata fil-Ftehim dwar iż-ŻEE.
                  
               
                     (2)
                  
                  
                     Id-Deċiżjoni ta' Implimentazzjoni tal-Kummissjoni (UE) 2015/2186 tal-25 ta' Novembru 2015 li tistabbilixxi l-format għall-preżentazzjoni tal-informazzjoni dwar il-prodotti tat-tabakk (2) u għandha tiġi inkorporata fil-Ftehim dwar iż-ŻEE.
                  
               
                     (3)
                  
                  
                     Id-Deċiżjoni ta' Implimentazzjoni tal-Kummissjoni (UE) 2016/586 tal-14 ta' April 2016 dwar l-istandards tekniċi għall-mekkaniżmu tar-rikarika tas-sigaretti elettroniċi (3) għandha tiġi inkorporata fil-Ftehim dwar iż-ŻEE.
                  
               
                     (4)
                  
                  
                     Id-Deċiżjoni ta' Implimentazzjoni tal-Kummissjoni (UE) 2016/786 tat-18 ta' Mejju 2016 li tistabbilixxi l-proċedura għall-istabbiliment u t-tħaddim ta' bord konsultattiv indipendenti li jassisti lill-Istati Membri u lill-Kummissjoni biex jiddeterminaw jekk il-prodotti tat-tabakk għandhomx aroma karatterizzanti (4) għandha tiġi inkorporata fil-Ftehim dwar iż-ŻEE.
                  
               
                     (5)
                  
                  
                     Id-Deċiżjoni ta' Implimentazzjoni tal-Kummissjoni (UE) 2016/787 tat-18 ta' Mejju 2016 li tistabbilixxi lista ta' prijorità tal-addittivi li jinsabu fis-sigaretti u fit-tabakk tal-brim li huma suġġetti għall-obbligu ta' rapportar imsaħħaħ (5) għandha tiġi inkorporata fil-Ftehim dwar iż-ŻEE.
                  
               
                     (6)
                  
                  
                     Jenħtieġ għalhekk, li l-Anness II tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiddaħħal wara l-punt 3b (id-Deċiżjoni ta’ Implimentazzjoni tal-Kummissjoni (UE) Nru 2015/1842) tal-Kapitolu XVII tal-Anness II tal-Ftehim dwar iż-ŻEE:
            
                        “3c.
                     
                     
                        
                           32015 D 2183: Id-Deċiżjoni ta' Implimentazzjoni tal-Kummissjoni (UE) 2015/2183 tal-24 ta' Novembru 2015 li tistabbilixxi format komuni għan-notifikazzjoni tas-sigaretti elettroniċi u tal-kontenituri ta' rikarika (ĠU L 309, 26.11.2015, p. 15).
                     
                  
                        3d.
                     
                     
                        
                           32015 D 2186: Id-Deċiżjoni ta' Implimentazzjoni tal-Kummissjoni (UE) 2015/2186 tal-25 ta' Novembru 2015 li tistabbilixxi l-format għall-preżentazzjoni tal-informazzjoni dwar il-prodotti tat-tabakk u biex din issir disponibbli (ĠU L 312, 27.11.2015, p. 5).
                     
                  
                        3e.
                     
                     
                        
                           32016 D 0586: Id-Deċiżjoni ta' Implimentazzjoni tal-Kummissjoni (UE) 2016/586 tal-14 ta' April 2016 dwar l-istandards tekniċi għall-mekkaniżmu tar-rikarika tas-sigaretti elettroniċi (ĠU L 101, 16.4.2016, p. 15).
                     
                  
                        3f.
                     
                     
                        
                           32016 D 0786: Id-Deċiżjoni ta' Implimentazzjoni tal-Kummissjoni (UE) 2016/786 tat-18 ta' Mejju 2016 li tistabbilixxi l-proċedura għall-istabbiliment u t-tħaddim ta' bord konsultattiv indipendenti li jassisti lill-Istati Membri u lill-Kummissjoni biex jiddeterminaw jekk il-prodotti tat-tabakk għandhomx aroma karatterizzanti (ĠU L 131, 20.5.2016, p. 79).
                     
                  
                        3g.
                     
                     
                        
                           32016 D 0787: Id-Deċiżjoni ta' Implimentazzjoni tal-Kummissjoni (UE) 2016/787 tat-18 ta' Mejju 2016 li tistabbilixxi lista ta' prijorità tal-addittivi li jinsabu fis-sigaretti u fit-tabakk tal-brim li huma suġġetti għall-obbligu ta' rapportar imsaħħaħ (ĠU L 131, 20.5.2016, p. 88).
                        Għall-finijiet ta’ dan il-Ftehim, id-dispożizzjonijiet tad-Deċiżjoni għandhom jinqraw bl-adattament li ġej:
                        Fl-Artikolu 2, fir-rigward tal-Istati tal-EFTA, il-kliem ‘1 ta’ Jannar 2017’ għandhom jinqraw ‘id-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 7/2022 tal-4 ta’ Frar 2022’.”
                     
                  
         
            Artikolu 2
            It-testi tad-Deċiżjonijiet ta’ Implimentazzjoni (UE) 2015/2183, (UE) 2015/2186, (UE) 2016/586, (UE) 2016/786, u (UE) 2016/787 fil-lingwa Iżlandiża u dik Norveġiża, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 6/2022 tal-4 ta’ Frar 2022 (6), skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 309, 26.11.2015, p. 15.
         
            (2)  ĠU L 312, 27.11.2015, p. 5.
         
            (3)  ĠU L 101, 16.4.2016, p. 15.
         
            (4)  ĠU L 131, 20.5.2016, p. 79.
         
            (5)  ĠU L 131, 20.5.2016, p. 88.
         
            (*)  Ma huwa indikat l-ebda rekwiżit kostituzzjonali.
         
            (6)  Ara l-paġna 12 ta’ dan il-Ġurnal Uffiċjali.